Szóval, skacok, ez itt a legelső golfpálya Los Angeles megyében,
ahová afroamerikaiak is betehették a lábukat.
Ezzel be is fejeztem, átadom a mikrofont.
Nos, az első kérdés, volt-e egy különleges személy, aki motivált?
Azt hiszem, engem olyan fickó inspirált,
akit névről ismerünk. Tiger Woods. Hallottatok róla?
- Aha. - Tigert néztem.
1997 nyarán kezdtem golfozni.
Tudjátok, mi volt '97 áprilisában?
- Valaki emlékszik? - Ja.
És megvan! Történelmi pillanat ez a győzelem!
A '97. évi Masters hatalmas lökést adott.
Emlékszem, ahogy mindenki félelemmel vegyes áhítattal nézte Woodsot.
Aztán belém csapott a felismerés, a fazon bőrszíne olyan, mint az enyém.
Amerika saját faji problémával néz szembe.
Amerikában mindig is ez a gát érvényesült, nem?
A golfban az a legjobb, hogyha egyszer 66-ot ütsz,
már nem utasíthatnak ki.
Csakis az ütésszámod szabja meg, hogy a pályára léphetsz-e még.
Szerintem Tigernek köszönhető, hogy ez az akadály leomlott,
hiszen ő annyira nagyszerű volt.
Az 1997. évi Masterst Tiger nyerte. Apámmal néztem a tornát,
mire én: „Tudod, mit? Rá akarok hasonlítani.”
Tiger Woods mindig azt mondta: „Ne keseregj, erősödj meg!”
Ámen! Két szó, ami mindent helyretesz a golfban.
- Játssz jobban! - Aha.
Tiger miatt golfozom.
Számos gyerek előtt megnyitotta az utat,
akik addig gondolni sem mertek a golfra.
PGA-BAJNOKSÁG 2020
Jobbat nem üthettél volna.
Collin Morikawa a sikert illetően Tiger Woods nyomdokaiba lép.
Az új csillag a golf világában.
Collin Morikawa a PGA-bajnok.
25 éves és a földkerekség egyik legjobb játékosa.
Hibátlan bemutatkozó előadás az Openen.
Már első két évében két kiemeltet nyert a PGA-tornán,
ez jól mutatja, mire gyúr valójában,
ami egyértelműen Tigerre emlékeztet.
Tony és Collin, a golf jövője sejlik fel bennük.
Bár szerintem nagyon más a stílusuk.
Frissnek tűnsz, haver.
Tony Finau velejéig megrögzött családapa,
akinek mindenki szurkol minden egyes héten.
De nem nyert kiemelt bajnokságot, csak két győzelme van a PGA-tornán.
Tony Finau pályafutásában nem tud a játékához felérő győzelmet felmutatni.
A legjobb golfozók általában önzőek. Vagyis kiküszöbölik a zavaró tényezőket.
És Tonynak rengeteg zavaró tényezője van.
TELJES LENDÜLETTEL
KESERGÉS HELYETT MEGERŐSÖDÉS
SALT LAKE CITY UTAH
Mindjárt kész.
Kóstolást kérek. Remélhetőleg olyan jó, ahogy reklámozzák.
Na milyen?
Bombasztikus.
Neked hogy ízlik, Nene? Nyolcas? Kilences? Tízes?
Nyolcas?
Nyolcas!
Csak egy nyolcast adott. Ne már, csajszi!
- Az még jó. - Szerintem tíz.
- Nene, kérsz? - Na hányas?
Nem tudom, milyen a szokásos, de a Nutellás ízlett.
- Tízes! - Tízes, Tone?
Egyértelműen azt gondolom, lehetsz kiváló golfozó
meg remek férj és apa egyszerre.
Nagyon nehéz lavírozni köztük, de miért is ne lehetnék mindkettő?
- Mondd, pápá! - Pápá!
Tony szamoai és tongai származású.
Én meg teljesen szamoai vagyok.
A kultúránk alapja a család.
Gyerünk, ember!
A családommal utazom szinte hetente a szezonban.
Nálad a szerva!
Ez így jó, mert van egy férjem, aki minden áldott nap hazajön.
Jaj, ne!
Már majdnem nyertem!
- Eddig ez volt a legszorosabb. - Olyan izé vagy!
Szép próbálkozás.
Idén elvesztettem az apámat,
ez ösztönözte a családunkat arra, hogy együtt utazzunk.
A feleségem édesapja sajnos a tavalyi év végén elhunyt,
ezért mellette akartam lenni.
Tudtuk, hogy ez bekövetkezik, de azt is, hogy velem kell jönniük.
Aztán kiderült... nagyszerű élmény a családnak
ez idő alatt is együtt lenni.
Szép karriert csináltam egészen eddig,
ami családunk legfőbb szükségletei fedezését illeti.
Várj, apa, a te junior vébé érmed itt van?
- Vagy a papánál? - Azt hiszem, az a papánál.
Nekem már inkább a golfversenyek megnyerésére kell koncentrálnom,
semmint arra a nyomásra,
hogy anyagilag gondoskodjam a családról.
Pályafutásom elején ez volt a helyzet,
egy autóban tengődtem az indulással járó nehézségek miatt.
Amikor megnősültem, kezdetben nehéz volt.
Nem sok reményt fűztek egy kölyökhöz, aki Utah perifériáján cseperedett fel,
hogy eljut a PGA-tornára. Igazi legkisebb királyfis mese.
Tonyéknak nem volt sok pénze.
A szüleinek hét gyereke volt.
Durva környékről származott.
A körzetet sok banda és erőszak uralta.
Az apja abban hitt:
„Ha lefoglalom a gyerekeimet, nem sodródnak bajba.”
ROSE PARK SALT LAKE CITY
Kicsit másképp néz ki?
- Vagy ugyanúgy? - Nem változott.
- Nézd ezeket a horpadásokat! - Igen.
A nejemmel mindig arról beszéltünk, hogy tarthatnánk távol őket a bajtól.
Mi vitt rá, hogy golfozni tanítsuk őket? Fogalmam sincs.
Azt hittem, ez a legeslegostobább játék.
A tenisz sokkal könnyebb.
A garázs sosem volt nyitva, mert háló volt a plafon tetejére rögzítve.
Sosem nyithattuk ki a garázst.
Senki nem akadt fenn a kopogáson, mert a szomszédság lövöldözött.
Így van.
A bátyám egyszer csak hirtelen kijelentette, hogy golfozni szeretne.
Semmit sem tudott a golfról. Sosem játszott még.
Szóval a büdzsénkből kiindulva
apa tudta, ki kell kitalálnia, hogy tanulhatnánk meg golfozni... otthon.
Ezt fundálta ki: „Felállítok egy matracot
a garázsunkban. Ezen megtanulhatnak a fiaim ütni.”
„Aztán a golfpályára megyünk nyesni és gurítani, mert az ingyenes.”
Nem engedhettük meg a pályabérletet, így a matracokat gyilkoltuk labdákkal.
Hetente egyszer a pályán megnéztük, mit tudunk, milyen egyenesek a labdák.
Nem volt B tervem. Csak golfozni akartam.
Hány órát is töltöttünk ebben a garázsban?
Annyira jó akartam lenni a golfban.
Emlékszem, hányszor... sokszor kérleltelek:
„Apa, hadd üssünk párat a garázsban!”
- Aha. - Érted?
Sokat kellett tanulni. De megdöbbentő, hogy képesek voltunk rendszerbe szedni,
hogy üssük meg a golflabdát, és versenyezzünk.
Szerinted hányan jöttek tavaly, ehhez képest az idén hányan fognak?
Sosem adtak ki számokat. Úgy hallottam, durván napi ötezren voltak.
Hányan vannak itt általában?
- Negyvenen. - Nahát!
Nagyon más érzés lesz.
Ez lesz az első év, amikor Mastersen játszol lelátók előtt.
Aha.
Klassz lesz.
Koa, izgulsz az első Masters miatt?
Miután kiemeltet nyerek, megnyerem a PGA-t, aztán az Opent.
Másnap megint kezdeném az egészet elölről.
Most azon a ponton voltunk, hogy a 2021-es Open óta nem nyertem,
tudod, ez nekem így, a karrierem elején hosszú időnek számít.
A kiemeltek kiemelten fontosak. Zöld kabátba akarsz bújni,
de a végső cél az, hogy mindent megnyerj.
És... Tiger 80-akárhányszor nyert.
Kicsit sem fárasztó 82-szer nyerni.
Mármint... Mondhatom? Jobban akarom-e ezt a többinél?
Azt hiszem, mindet akarom.
- Kösz, srácok. - Köszönöm.
Collin Morikawa sikerre termett született tehetség.
Pollen.
Ő egy sztár. Igazi szupersztár.
- Üdv újra Augustában! Mizújs? - Hogy vagy?
Szerintem ő a PGA TOUR egyik leglebilincselőbb játékosa,
és kész, pont! Nem vitatkozom.
Van benne valami más. Csak csinálja.
Tudod, ilyen fiatalon még sokat elérhetsz.
Remélhetőleg, ha majd visszanézek, elmondhatom:
„Jó munkát végeztünk.”
Szóval, van egy kis méretbeli probléma.
Mindenbe csúszhat hiba, igaz?
És úgy tűnik, ebben a ficakban van a bökkenő!
Ez nagyon idegesítő.
Tényleg... szőrszálhasogató vagyok ebben, de...
Nem árt, ha passzol a kesztyűd.
Csak fura méretű kezem van.
Hát, igen, a Magnolia Lane.
- Jó reggelt! - Jó reggelt! Mizújs?
Örvendek. Köszönöm. Jó újra itt lenni.
Ez az a hely, ami visszavár.
Valami történik a héten, de nem tudjuk...
Majd kiderítem. Azt hiszem, rá fogunk jönni amúgy is.
Majd elrendezünk mindannyiótokat.
- Üdv újra! - Köszönöm.
- Emlékszem, amikor először jöttem. - Aha.
Csak álmélkodtam: „Hű, mennyi szabadtéri parkoló!”
Így hát arra leparkoltam, mire egy zöld kabátos fickó
azzal jött oda hozzám: „Uram, ez a korábbi bajnokok parkolója.”
Mire én: „A következő... Akkor majd jövőre jövök ide.”
- Mit szólt rá? - Nevetett.
Mondtam a számot, amivel bejelentkezhetsz?
Igen?
Tegyük fel, te vagy a harmincnyolcas, aki bejelentkezik!
Adnak egy kitűzőt, amin a 38-as van. Ez a te számod.
Egy csomó srác, aki már nyert, amilyen számot kapott abban az évben...
- Szó szerint várnak és várnak... - Hogy megkapják azt a számot?
...amíg elő nem kerítik nekik... azt a számot.
Addig nem jelentkeznek be, amíg meg nem kapják.
Megkérdik: „Mi a számod?” „24-es.”
Majd: „Egy óra múlva visszajövök.”
Elvárják: „A 38-ast tedd félre nekem.”
Ó, értem.
- Jó reggelt, uram! - Jó reggelt!
Milyen számot kaptál tavaly?
- Emlékszel? - Nem emlékszem. De...
a 77 jó számnak tűnik.
Gyerünk, bébi! Szerencsés 77.
Hajrá! Minden jót kívánok.
- Köszönöm. - Oké.
Üdv! Hogy vagytok, srácok?
- Sok sikert a héten! - Köszi.
MASTERS
Kezdetét vette a 86. Masters-torna nyitóköre.
És a kiemelt csoportjaink megkezdik a vetélkedést a zöld kabátért.
Tiger Woods készülődik ütésre.
Nehéz felfogni, mi mindenen ment át Tiger Woods az elmúlt 13 hónapban.
Autóbaleset, súlyos trauma, kérdéses volt, lábra tud-e állni valaha.
A golfrajongók hálásak e lehetőségért.
Aha, ugyancsak kemény fából faragták a fickót, tesó.
Mármint vállműtét, térd- és bokasérülés.
A pasas meg csak: „Túlélem, ember!”
Kapd el őket, fiam! Játssz jól!
Figyelmet kérek, Tony Finau.
Tony Finau testközelből látta a golftörténelem talán leghíresebb körét.
Tiger Woodsszal játszott a 2019. év utolsó körében, amikor Tiger nyert.
Nevetséges volt a tény, hogy Tiger megnyerte a Masterst.
Ezzel Tiger Woods beteljesítette visszatérését
első kiemelt bajnoki győzelmére immár több, mint egy évtizeddel rá.
Lábtörést, keresztszalag-szakadást szenvedett, megszégyenült.
Nos, bármely golfozó számára, aki ezen átment,
aztán ez történik vele, elég tragikomikus a sztori.
És Tony Finau testközelből nézte végig.
Erről álmodtam egész életemben.
Emlékszem, a hetes elütőnél tudtam első ízben Tigerrel beszélni.
Tudod, kicsit kínos csend volt.
Megkérdeztem, hogy vannak a gyerekek. Átnézett rajtam: „Jól vannak.”
És kicsit meggyorsította a lépteit.
Vettem az üzenetet, nem akart beszélgetni.
A dicsőséges visszatérés!
Tiger olyan lelkiállapotban volt, nem tudom, Tony volt-e így valaha,
hogy csakis az előtte álló feladatra fókuszált.
Úgy tűnik, a legnagyobb játékosokat bekebelezte a golf,
de Tony Finau nincs köztük.
Olyan egyensúly van az életében, ami ritkaság.
- Látod, hová került? - Elvétette.
Látszik, hogy törődik a családjával,
hogy ez mennyiben hátráltatja a golfban, azt nem tudom.
Nehéz nap ez a pályán.
Ott voltam kilenc lyukon át, és csináltam hibákat.
Le voltam maradva úgy 8, 9, 10 ütéssel.
- Apu nyer? - Még nem adta fel.
Anya, ez igen vagy nem?
Nem, nem nyer.
A családdal együtt utazni, ennek súlya rám nehezedik.
Úgy érzi, nem úgy teljesít,
ahogy legjobb tudása szerint kéne, amire képes.
Tony Finau, itt még megpróbálhatja megmenteni a part.
Most valami pozitív dolog után néz...
Talán egy kicsit túlzottan ránehezedünk,
mert úgy érzem, drasztikus változás volt az egyedül utazás után,
hogy hirtelen nyolcan termettünk mellette útitársnak.
Szia, kicsim!
- Milyen volt a séta? - Hideg volt.
- Hideg? - Aha.
Sok olyan játékost ismerek, akik azt mondják erre,
nem voltak jóban önmagukkal, amikor legjobban golfoztak.
Idegesek voltak.
Nem voltak teljesen jelen a családjukban.
Ezek egyike sem illik arra a személyre, aki Tony Finau, illetve arra,
aki bizonyára lenni szeretne.
Scheffler neve van az eredménytábla tetején.
Ifjonti golfozói pályafutása legnagyobb napja.
El tudom képzelni, milyen bosszantó Tony Finau számára az örökös kérdés:
„Mi akadályoz meg abban, hogy bajnok légy?”
Kötelező szövegelem. Egy dolog.
Olyan tehetséges. Ezen tűnődnek, akik hétről hétre nézik:
„Vajon miért nem nyer?”
„A gyerekek elvonják a figyelmed a golfpályáról hazamenve?”
Tonynak még el kell döntenie:
„Jobban funkcionálok itt kint a családommal, gyerekeimmel,
vagy jobban működök, ha egyedül vagyok?”
Nincs olyan családom, mint Tonynak.
Öt gyereke van, én csak most tanulom, hogy utazzak egy kutyával.
Szuper rendszerető vagyok, és utálom, ha nincsenek helyükön a dolgok.
És ha történetesen tíz ember vesz körül, én meg nem tudom, miről volt szó...
Ember, akkor... én egyszerűen
a szorongástól remegek. Próbálom kitalálni a dolgokat, töröm a fejem.
Kiegyeznék azzal, ha a top ötben végeznék.
Az egyik legemlékezetesebb ütésem 18 évesen volt Roryval.
Remekül elütöm a labdát. Mire én: „Oké.”
„Ez könnyű lesz.”
És... azzal a lendülettel bepottyan a bunkerbe.
A bunkerben vagyok. Odasétálok.
Látom, hol van Rory labdája. Erre én: „Szerencsére nem az enyém.”
Azt hiszem, az egyik leglehetetlenebb ütés várja.
Ez képtelenség, csipetnyi remény van a sikerre.
Elüti a labdát. Az lefelé gurul a lejtőn,
én meg: "Hű, ez tényleg... Nagyon jól néz ki.”
És előbb-utóbb beleesik a lyukba.
Ezt nézzék! Ez egyszerűen fantasztikus.
Megőrül, és úgy kalimpál a karjaival mindenfelé,
ahogy senkit soha nem láttam még.
Micsoda forduló! Hatvannégy.
A Masters történetének legalacsonyabb döntőbeli pontszáma.
De itt ideje, hogy én is üssek egyet.
Morikawa ugyanabból a bunkerből.
A nap nagy részében egymást utánozták.
Ó! Megint! Ez egyszerűen nem lehet igaz!
Ezen a ponton csaknem elájulok.
Egy álomsorozat a 18-as lyukon.
Tudod, a top ötben végezvén, nyilván nem mi nyertünk.
De tudod, ez volt a legjobb Masters-eredményem,
és hát az önbizalmam kellő megerősítésre talált,
tisztes helyezést értünk el egy kiemelten,
ami hasonlóan jó golfozásra ösztönzött a szezonban.
LOS ANGELES KALIFORNIA
VÁROSI GOLFPÁLYA
Ne aggódj, ennél sokkal jobban megy. Csak rég nem dobtam.
Megtanultam azt, hogy szakadjak el a golfpályától,
ami nehéz, mert folyton a tökéletesítésen agyalunk.
A golfozók belsőleg, tudod... Mind önzőek vagyunk.
Mi ütjük el a labdát, nálunk kell lennie az irányításnak.
Kicsit önzőbbnek kell lenned azért, amit szeretnél.
Tényleg jó.
Nyilván magasra raktam a normáim és a céljaim,
és azon töröm a fejem, mit is tanultam...
Legnagyobb dolog, hogy magamról gondoskodok.
Jó. Teljes figyelem.
Sokan rossznak tartják az önzést. Pedig jó dolog.
Úgy van, remek.
Arra gondolok, ami a legjobb nekem.
Helyes. A másik oldal.
Ezt mindig nehéz megtenni, mert sok ember vesz körül minket.
Önzőnek kell lenned abban, hogy te oszd be az idődet,
ügyelj az egészségedre, meg minden,
hogy a legjobban teljesíts!
Király! Kösz, hogy eljöttetek. Collin, tudom, elfoglalt vagy.
Úgy haladunk, ahogy máskor is, immár úgy egy éve.
Tudjuk, nem vagy félős, ismered az egyetlen szabályt: csak őszintén.
A távozásig szeretnénk dűlőre jutni.
- Jól hangzik. - Menő. Csúcs.
Kezdjük akkor az új ötzsebes nadrággal!
Ez egy olyan anyag, amiben nagyon bízunk, és...
Aha. Nem olyan nehéz.
Úgy érzem, kicsit jobban nyúlik, mint a mostani.
- Ezért nagyon tetszik. - Fantasztikus.
Ebből csütörtökön indítjuk a gyártást ezzel a mintával.
Csak ez a mintadarab van, de az anyagon érezheted,
hogy pillekönnyű és jól nyúlik.
Friss színekben forgalmazzuk.
Szerinted hogy megy hozzá az olívazöld?
Nem tudom. Nem tudok hozzászólni.
Rendben. Miért okoz ez nehézséget neked?
Csak... Szerintem nem az én stílusom.
- Oké. - Szerintem ez a te stílusod.
Ezzel a színpalettával nehéz összehozni a zöldet.
Az biztos.
Szóval, én ezzel a zöld nadrággal,
ha ilyen zöld nadrágot akarnék viselni, akkor
fehér... fehér felsőt vennék fel hozzá.
De akkor 100%, hogy hordanám azt a szettet.
Akkor újra összeülünk még a nadrág-termékválaszték ügyében.
- Előbb gurítsunk párat, nagyfiú! - Oké.
Legyen mondjuk húsz gurító ütés!
Tegyél meg öt kört, és nézd meg, milyen a százalékarányod, oké?
Ha kihagysz egyet, folytasd, de jegyezd meg, hány sikerült, hány nem!
Jraice, az apja hasonmása akar lenni.
Felnéz Tonyra.
A kedvenc színe a zöld, mint az apjáé. Imádja a golfot.
Hatalmas dolog ez kettejük közt.
A golf a mindene Jraice-nek,
és az, hogy bejutott a junior vébére, hatalmas dolog.
Csinálj még hármat, és beérsz.
- Persze, 15-16-ra. - Ne akadj már ki!
Egyedül megyek az Open-bajnokságra.
Még kettőt.
Jraice-nek nagy országos tornája lesz.
Ha nem játszanék az Openen, én is mennék erre az eseményre.
Szívesen kísértem volna caddie-ként.
Hé, oké...
Szóval az apai részt ezúttal kihagyom,
de most a saját dolgommal kell törődnöm.
Szép.
Végül beesett, bébi.
Mindenkit üdvözlünk a 150. Openen
a St Andrews-i Old Course pályán!
Ha belegondolsz, hol kezdődött a golf,
Skócia a válasz.
St Andrews pedig a golf otthona.
Azon a vidéken körbevesz a történelem.
Ez a világ egyik legikonikusabb golfpályája.
Minden játékos örült, hogy az Openen lehet, és a St Andrews-i pályán játszhat.
Az a lehetőség, hogy Opent nyerhetnek St Andrewsban...
A golf Szent Gráljának hívták.
És az év golfbajnoka Tiger Woods.
És egyesek szerint nem is lehet igazán
nagy karrierről szó az ottani győzelem nélkül.
A pályafutásuk csúcsán a srácoknak csak kettő,
legfeljebb három esélyük lehet, hogy megszerezzék.
Sok sztori kering ezen a héten, de egyik sem múlja felül Tiger Woodsét.
Vajon versenyképes? Eléri-e a bejutási küszöböt?
Vagy ez lesz az utolsó alkalom, hogy St Andrews történelmi földjén sétál
az Open-bajnokságon?
OLD COURSE HOTEL
Mi újság? Hozod a bőröndöt?
Örülök, hogy még itt van.
Győzelem.
Rendben. Na lépjünk!
Amikor megnyered a Claret Jugnak nevezett trófeát, egy évig megtarthatod.
De aztán következik a jövő évi Open-bajnokság,
és vissza kell adnod.
Collin Morikawa a kiemelt bajnokság történetébe most írja bele a fejezetét.
Hihetetlen, hogy eltelt egy év.
Szívás, hogy vissza kell adni a Claret Jugot,
ugyanakkor izgalmas a 150. Openen lenni.
És itt még sosem jártam. Sosem játszottam a St Andrewson.
Mivel te vagy a címvédő, sok szempár szegeződik rád.
Remélem, vasárnap újra látom.
- Jó reggelt! Hogy vagy? - Jól. És te? Üdv Skóciában!
- Neked is. Beírtad magad a történelembe. - Csodálatos volt. Tényleg.
- Jól telt az év? - Ehhez... Nincs hozzá fogható.
Fantasztikus volt.
- Nagyon köszönöm. - Köszönöm.
Remélhetőleg vasárnap visszaadjuk.
Sok sikert!
Pillanat, megismételhetnénk az átadást?
- Nem, babonás. - Ugyan, egyszer már átadtam!
- Bocs. - Zseniális.
- Collin, köszönöm szépen. - Köszönöm.
A feleségemnek vannak remek videói.
Hogy játszott tegnap? Nem is kérdeztem reggel.
- Nem jól. - Nem jól? Szóval, vége?
- Par fölött néggyel, eggyel... - Par fölött négyet ért el, aztán...
Szerintem tegnap par fölött 12-n állt.
- Jaj, ember. - Igen, nem...
- Nem volt jó. - Beszéltél már vele?
Aha, beszéltem. Beszélgettem Alaynával.
Alayna úgy érezte, mintha feladta volna,
amit nem szeretek hallani.
Egy versenyt végig kell játszanod.
- Ez már csak így van, tudod? De... - Igen.
Most tanulja.
Tony eléggé elszomorodott, hogy nem volt Jraice első junior vébéjén.
Az a tény, hogy Tony 12 évesen megnyerte ezt, elég szoros kötelék köztük.
Valószínűleg Tony egyszer említette:
„Bár ott lehetnék veled, de amikor megnyered, ott leszek.”
És átmegy a 18-as lyukhoz
az egyedülálló és páratlan Tiger Woodshoz.
Függetlenül attól, hogy utoljára látjuk-e őt versenyezni
itt a St Andrews-i pályán,
már annyit adott ennek a játéknak, nem igaz?
Legyen ez a pillanat ezé a nagy emberé!
Nos, ez nem az a hét, amiben reménykedett
a St Andrews-i pályára és az Openre való visszatérése kapcsán.
ZALATORIS MATSUYAMA / FINAU
Collin Morikawa bizonyos szempontból Tiger Woods legutóbbi trónörököse volt.
Birdie-ért gurít.
Tavaly ilyenkor alig hagyott ki valamit.
Szerintem, ha bárki téged Tiger Woodshoz hasonlít, akkor A) felelőtlen,
de B) egyúttal határozottan némi terhet is rak rád.
Morikawa éve rendkívül izgalmasan indult.
A padlás tele volt elvárásokkal.
Morikawának kezdenie kell valamit.
Tiger Woods meghiúsította minden golfozó várakozását.
Tiger teljesítményének csúcsformáját hozta,
amit aztán évről évre fenntartott.
De a golf általában nem így működik.
Peches, Collin!
Collin Morikawa hárommal par fölött. Halványodnak az esélyei.
A golf szeszélyes sport.
Továbbmenve, felmerül a kérdés,
vajon láttuk-e már Collin csúcsteljesítményét,
vagy ez csak pici megingás volt, és visszatér a korábbi
Tiger Woodshoz mérhető szintekhez, mielőtt észrevennénk.
Ajjaj! Ezzel az Open-bajnokságának lehet, hogy vége.
Nem érdekel a többiek véleménye. Nehéz szezonunk volt,
az emberek meg mindenfélét mondanak.
De ha legalább tanulhatok belőle, és jobbá válhatok,
akkor remélhetőleg hosszútávon a javamat szolgálja.
A 16-os. A legnehezebb lyuk a pályán, és Tony Finau.
Felfelé! Ess le!
Állj...
Kíváncsi voltam, hogy sikerül neki az Open a családja nélkül.
Sok kérdés merült fel a koncentrálóképességével kapcsolatban.
Mindig van egy kis kérdőjel, hogy „Vajon helyesen cselekszem?”
Tony Finau, bogey a 16-os és 17-es lyuknál. Kieső.
Legalább három kell neki, hogy folytassa a hétvégén.
Úgy folytatod, ahogy eddig,
vagy változtatásra szólít fel egy kis riasztócsengő?
Csak küldd jobbra!
Be a lyukba!
Gyerünk!
Ezt meg kell csinálnia, ha holnap reggel bent akar lenni.
Felfelé a dombra.
Kanyarodik.
Nem számít.
Tudta a dolgát. A levegőbe csap.
VÁRHATÓ BEJUTÁSI KÜSZÖB: 0 TONY FINAU +1
TONY FINAU: 0 VÁRHATÓ BEJUTÁSI KÜSZÖB: 0
Tony Finau pályafutása elért oda, hogy kiemelt versenyt akar nyerni.
Mennyire jó, haver? Milyen jó.
Úgy értem, te jó ég! Ugye?
Ezen az Openen végül a huszonnyolcadik lett,
ami tiszteletre méltó,
de végső soron csak egy újabb feledhető helyezés,
egy ezidáig feledhető szezon újabb állomása.
- Szia, Tony! - Megvan a hétvége.
Amikor Tony eljött St Andrewsba, a családja nem volt vele,
de nem játszott jól.
Ha Tony nem játszik jól, most csak ő az oka.
Nem a körülmények és a helyzete miatt nem sikerül.
Tony kellően bölcs, tényleg nagyon jól tudja,
miért van itt, és miért csinálja ezt.
Mikor azt mondják, hogy a család elterelheti a figyelmemet,
ezt igazából nem tudhatják, hiszen nincsenek az én bőrömben.
Őszintén köszönöm mindenkinek, aki eljött.
Oly sok ismerős arcot látok évről évre.
Tony, ha Tonyra gondolok, az egyben a család, a hit és a golf.
Tapsoljuk meg a családot, amely az életét
évek óta támogatja!
Annyira belemerülhetsz a golfba,
hogy sokszor nem élvezed az élet igazi örömeit.
Az idén úgy éreztem, hogy ott kell lennem a feleségemmel.
És tény, nagy hangsúlyt fektettem arra, hogy mentálisan,
érzelmileg rendben legyen.
Tudom, milyen elveszíteni egy szülőt.
Szeretnék megemlékezni Tony édesanyjáról, Venáról és apósáról, Tipáról.
Tudjátok, mindig van...
Van egy különleges ember...
az életemben, aki sosem tud itt lenni.
Tony édesanyja, Ravena 2011-ben hunyt el.
Ravena, a nővére, Narnar és a legidősebb bátyja, Kinga
tragikus autóbalesetet szenvedtek, és ő a helyszínen elhunyt.
A szüleim fel-alá utaztattak... az egész államban,
mikor gyerek voltam...
Semmit sem tudtunk a golfról. Nem tudtuk, hogy kell játszani,
és hogy kell felöltözni.
Nem tudok nem gondolni arra a csodálatos áldozatra,
amit a szüleim, a családom értem hoztak.
És a kezdetek óta ott állnak mellettem.
Az édesanyja 2011. november 27-én hunyt el,
Jraice pedig másnap, november 28-án megszületett.
Szóval, igen, őrült dolog volt.
Tony olyan, mint az anyja. Nagyon nyitott, nagylelkű, és nagyon tud szeretni.
Tonynak állandóan hiányzik. Az anyja nagyon közel állt hozzá.
Ez ad neki motivációt, hogy elérje, amit elért.
Hogy biztos lehessen benne, az anyja büszke lenne rá,
hogy megtegye mindazt, amit az anyja elvárna tőle.
Csodálatos anyám volt.
Úgy érzem, meg kell mutatnom a világnak,
nemcsak azt, hogy jó játékos vagyok, hanem azt is, aminek neveltek.
Nagyon sok első van az első évben.
Az első nap nélküle, az első hét, az első hónap,
az első hálaadás, karácsony...
Bocsánat.
A hagyományokat mi, a család teremtjük...
Tudod, az első év hihetetlenül nehéz volt.
MINNEAPOLIS MINNESOTA
Bébi!
Szia, drágám!
A karrierem sokat jelent nekem.
Néha úgy érzem, tévedünk, hogy mindent jelentene.
Ne már, kislány! Nem nézhetsz bele apu kártyáiba!
Ne már, ember.
Tudtam, min megy keresztül a feleségem. Tudtam, mit kell kibírnia.
Fontosabb volt számomra, hogy együtt legyek vele ezekben az elsőkben,
mint bármi mást tegyek.
Szóval... innen nézve háttérbe került-e a játékom?
Talán. Lehetséges.
De ez közel sem olyan fontos számomra, mint a feleségem volt,
hogy tényleg ott legyek vele,
ahogy sok éven át ő adta nekem az erőt.
- Nene! Kérem a kártyám! - Mindjárt vége.
Légy oly kedves!
- Vedd fel, Nene! - Nem!
- Vedd fel! - Még hosszú az út előtted.
- Húsz. Haladjunk! - Tíz! Ezt vedd fel!
- Következő! - Harminc!
Következő!
1 350 000 DOLLÁR TONY FINAU GYŐZTES - 3M OPEN
Amikor magam elé képzelem édesanyámat, mindig mosolyogni látom őt.
Volt egy szamoai közmondása, tumau le malosi,
és mindig a mellére csapott. Azt jelenti, hogy maradj erős.
Ez állandóan eszembe jut.
Ezen a héten a 3M-en a 43 éves Scott Piercyről beszél mindenki.
Ez az ő versenye, akár veszít, akár nyer, a vasárnapot négy ütéses előnnyel kezdte.
Nagyon fontos volt az Open után, hogy kis győzelmeket szerezzek.
Egyik egy nehéz gurítás volt, ami tényleg számított.
Lehet, hogy sokaknak vicces, de nekem nagyon is számít.
Ha ez a gurítás sikerül, figyelhetünk. Esélyessé válik.
Az ilyenekről érzi az ember, hogy meg kell csinálni.
- És megvan! - Tessék!
Kezdtem jobban érezni a gurítást. Kezdtek összeállni a dolgok.
Azt nézzék! Tony Finau, pár korai birdie-vel.
Piercy a parért megy.
Öt ütéssel vezet Tony Finau előtt.
A negyedik körben ez az első hibázása.
Piercy megpróbálja elkerülni a zsinórban második bogey-t.
Az utolsó csoporttal zárják a kört,
Piercy előnye négyre csökkent.
Érdekes lesz látni, hogy tud felzárkózni a következő órában.
Azt hittük, hogy Scott Piercy teljesen uralja a versenyt.
Kiderült, hogy nincs így.
És tessék.
Tony Finau hátulról kezdte, araszolgat felfelé az eredménytáblán.
Fontos gurítás Piercynek.
Visszaesett par alatt 17-re.
Tony hibája az volt, hogy amikor kellett volna, nem sikerült a gurítás.
És hirtelen elkezdenek sikerülni ezek a gurítások,
amik korábban nem mentek, ha élesedett a verseny.
Menj még, még, tovább!
Ez is homok lett.
Az istenit!
Jobbra.
EREDMÉNYTÁBLA
Kemény játék.
Kegyetlen játék.
Finau, közel a győzelemhez.
Mindig arról álmodtam, hogy a családom előtt nyerjek.
Nem voltak ott az elsőnél, sem a másodiknál.
- Jó a gurítás. - Beesett.
Elképesztő.
Most 17-tel van alatta.
...Tony, hajrá!
Gyerünk, Tony!
Az adrenalinszintem az egekben. A 13-asnál három ütéses hátrányom volt,
a 17-es megkezdéséig négyet javítottam.
Komolyan, libabőrös vagyok tőle, mint...
Csak úgy repes a szívem. „Igen, ezt is megcsinálta.”
Úgy érzem, eljött az ő ideje.
Ez a fiatalember tízszer lett második, és kétszer győzött a karrierje során.
A tíz második helyezésnél sokszor volt balszerencsés.
Jó látni, hogy végre egy kis szerencséje van.
Tony Finau kitalálta, hogy csinálja a család jelenlétében.
És ez hihetetlen volt.
Az emberek, ha Tonyról beszélnek, azt mondják:
„Tony nagy golfozó, de...” Igaz?
A karrierben az a jó, hogy hosszú távra szól.
Jó hosszú időre.
Ő még csak most kezdte. Tényleg.
Finau a győzelemért gurít.
Tony Finau! A 3M bajnoka!
A Salt Lake-i férfi
győzött a 10 000 tó földjén, vagyis Minnesotában.
Ma zöldbe öltözöl, ahogy mindig édesanyád tiszteletére.
Ez az első győzelem, ahol a családodból mindenki itt van.
Mit is jelent ez?
Igen, majdnem elkapott a sírás.
Szeretem a családom. Imádom anyámat. Hiányzik...
Olyan sokat jelent, hogy itt van a családom.
Sokan segítettek, hogy eljussak idáig,
és nagyon önző lennék, ha nem köszönném meg,
de a szüleim és a feleségem azok, akik az első perctől segítettek.
Ezt most nekik ajánlom.
Tony, kiérdemelted ezt a győzelmet. Ünnepelj a családoddal!
- Gratulálok! - Köszönöm.
A feleségem a házasságunk kezdete óta állandóan támogat.
Tudod, látott játszani, amikor nagyjából senki voltam.
És együtt átélni azokat az éveket, az bizony nehéz volt.
És most ország-világ előtt láthat.
Mert ott volt, amikor még senki más.
Bocs.
Tony megnyerte a 3M-et? Ott van egy csomó riporter, igaz?
Azt mondogatják, hogy a mezőny gyenge volt.
Az emberek azt gondolnak, amit akarnak.
Joguk van a véleményükhöz.
A győzelem tény.
Nem vicces, hogy folyton kérdezgetjük: „Miért nem nyer Tony Finau többet?”
Aztán ha megteszi, kifogásokat keresünk,
és nem adjuk meg neki a megérdemelt elismerést.
DETROIT MICHIGAN
Keserű íz maradt a számban a győzelem után.
Őszintén szólva, azt hittem, van mit bizonyítanom.
Elhallgattatni a kétkedőket, ha már egy héttel előbb
megkérdőjelezik a mezőny erősségét, meg ilyesmi.
Detroitból, a Rocket Mortgage Classic utolsó fordulójából jelentkezünk.
Mindenki Tony Finau-t üldözi, aki két egymás utáni PGA-versenyen akar nyerni.
Még mindig úgy érezte, miután nyert a PGA-tornán,
és egy héttel rá ennek hangot is adott: „Még van mit bizonyítanom.”
Ha ez nem bajnoki mentalitás, akkor semmi.
Egyik legjobb golfozásom, amit a karrierem során játszottam.
Itt van Finau, aki a hét második felében fantasztikusan szerepelt.
A 11-es greenre három ütéselőnnyel érkezik.
Egész héten egy bogey-t csináltam,
ami még mindig fáj egy kicsit.
Jó lenne azt mondani, egy sem volt.
Balra tart, elég gyors.
- Tökéletes. - Finomhangolt ütés a 12-esnél.
Finau az e heti első bogey-ja után azonnal javít.
Tudod, ami mind ez idáig történt,
az csak jó lecke és tanulás számára.
Szerintem kezdi összerakni, hogy minden összeálljon.
Hajrá, Tony!
Sorozatban nyer a tornán, ez jól mutatja,
milyen magaslatokba fejlődik a játéka.
Számomra ez jelenti azt, hogy kezdi elérni azt a szintet,
ahol eddig még nem láttuk Tony Finau-t.
A zsilipek feltárulnak Tony Finau előtt,
ahogy zsinórban második PGA-versenyét nyeri.
Zsinórban!
Azt hiszem, a következő kérdés az, hogy „Mikor fog kiemeltet nyerni?”
Ha meg azt is megnyerné, akkor az jön:
„Na jó, de még többet kéne nyerni.”
„Mert ő Tony Finau, és nézd, milyen remek!”
És az emberek egyre többet várnak el Tony Finau-tól.
Egy érzelmes ölelés kijár a feleségednek.
Szerinted kit inspirálnak ezek a győzelmek?
Remélhetőleg a következő generációt, különösen a fiamat.
Jraice, fiú.
Ez neked szól, nagyfiú!
Tudod, a gyerekeim látják a beletett munkát,
és mindennél többet jelent nekem, hogy nemcsak elbukni,
de győzni is látnak. Ezt jelenti számomra a győzelem.
SALT LAKE CITY UTAH
- Nagyot akarsz? - Igen!
„Zsinórban bajnok.”
Tetszik az ötlet.
Mindenki plakátot készít bent. Megvan az összes poszter.
Van még pár dolog, amit el kell végezni.
- Örülök, hogy látlak. - Helló!
Szeretünk, Tony.
És mindenkinek legyen posztere,
amikor kijön, meglát minket odakint.
Ez Tony nagyanyja, tegnap lett 89 éves.
Még a fele sincs itt. Talán csak ekkora része jött el,
de nagyon örülök, mert többen nem is férnénk.
CSAK ÍGY TOVÁBB, TONY! ZSINÓRBAN BAJNOK!
Azt hiszem, a kétszer egymás utáni győzelem bizonyítja a hozzáállásom.
Még egy, talán másfél perc.
Megváltoztatja-e az emberek rólam alkotott véleményét?
Tudod, ez az ő dolguk.
Nem engedtem, hogy a külső zajok
befolyásolják a saját magamról alkotott véleményemet.
Nekem mindig a család az első.
BAJNOK TONY FINAU
A győztes az a vesztes, aki sosem adja fel. Pont, mint én.
Valóban így érzem. Tudod, ha nem nyersz, tanulsz belőle.
A golfban pedig nem sokszor nyersz. Tehát sokszor kell tanulnod,
amikor golfozol, mert nem fogsz minden héten nyerni.
De hát ilyen az élet.
Hányszor kell veszítenünk, mire győzünk?
Visszatérünk, tanulunk és próbálunk továbbhaladni.
- Nagyon klassz volt. - Oké, Netflix!
Szia, drágám!
Na mi megyünk!
Köszönöm.
Sziasztok, gyerekek!
- Szia, Jraice! - Helló!
- Szia, Nene! - Szia!
- Szia, Tone! - Szia!
- Szia, Sage! - Szia, apa!
- Milyen volt, Jraice? - Klassz volt.
- Hallottad, ami rólad szólt? - Aha.
Apa, de Jraice csúnyát mondott rólad.
- Ne! Mikor? - Igen, csúnyát! Igen!
- Amikor bogey-t ütöttem, ugye? - Igen.
Hűha! Egy bogey 17 lyukra?
Hát mert... Én tízből nyolcszor megcsinálnám azt a gurítást!
Mito, szeretnék beszélni veled a PGA-bajnokságról.
Mito Pereira 27 éves chilei újonc,
elég komoly elvárásokkal érkezett.
Mi ez? Nocsak, nem tudja, mit tegyen.
Minden összekavarodott benne.
Sahith erős amatőr karriert futott be, de senki nem támaszt nagy elvárást felé.
Mondjad már, lécci!
Fent maradt? Igen?
- Srácok! A vízbe esett? - Igen.
Most nagyon ideges.
Nagyon maga alatt lehet.
Ezek a srácok győzni jöttek. Ezért vannak itt.
És olyan nehéz nyerni a PGA-tornán.
Ne!
Erre a sebre sokáig fog emlékezni.
A golf kemény, ja.
A feliratot fordította: Várkonyi Erika Lívia